Големанци
Големанци е село в Южна България. То се намира в община Хасково, област Хасково.

География 
Село Големанци се намира 20 км южно от град Хасково. От гр. Хасково до с. Големанци можете да достигнете по 2 маршрута.
 гр. Хасково – с. Войводово – с. Орлово – с. Мандра – с. Д. Големанци – с. Големанци.
 гр. Хасково – с. Конуш – по продължение на маршрут Хасково – Кърджали след с. Конуш по посока Кърджали завивате на ляво за с. Мандра – с. Д. Големанци – с. Голе;анци.

История 
През османския период селото носи името Буюккьой (Бейкьой). Санджакбеят на Чирмен Малкочоглу Бали бей финансира строежа на теке, което се издържа от селото като вакъф.

През 1924 година в селото пристигат български преселници от Беломорска Тракия. Най-много преселници са дошли от село Чобанкьой, Дедеагачко, Гърция. Има по няколко семейства преселници и от други села в Гюмюрджинско и Дедеагачко. Първоначално след погромите над тях в Гърция и извършените жестокости от страна на гърци и най-вече от страна на турската редовна войска и башибозук и след много митарства те идват в България. За живота на преселниците българи от Беломорска Тракия има издадена книга от видната журналистка и писателка Мара Михайлова. Книгата е за село Чобанкьой като авторката е била свидетел на тези събития, а е събирала и други сведения от участници в събитията от преди 1913 г. – 1920 г. През 1904 г. около 20 видни селяни от Чобанкьой са осъдени на смърт и различни срокове затвор за това, че са участвали в атентана по жп гарата минаваща в близост до селото.

Някои от бившите жители на Чобанкьой, Дедеагачко пристигат в България и преминават за кратко през Варна и Тополовградско. През 1925 г. остават в град Хасково в местността Лагера (сега там се намира бившият ДАП), която местност е била гола поляна. Част от тях идват в Кърджали и близките до него села, друга част остават в Хасково. Но най-голямата и компактна маса от преселниците пристигат в с. Долно Големанци, населено тогава изцяло с турско население. Българската държава им дава държавни парцели за да построят къщите си, но тава не им се налага. По силата на Ангорския договор част от турското население се преселва в Турция, а къщите им са закупени от нашата държава и се дават под различни форми да бъдат обитавани от българите – преселници.

Благодарение на това, че нашите дядовци са знаели много добре турски език между местното турско и българско население се създават добри комшийски отношения. Помагат и цели семейства от българи и турци за поколения след това са в добри отношения.

В съзнанието ми е останало примери за това. Доста по-късно към 1960 г. в обора на бившето ТКЗС вече възрастните Стоян Анадолиев и дядо Шабан бяха обект на лакърдии, а и те самите бяха създатели на такива. Двамата бяха обичани от българи и турци. Участваха в кушии по празниците. Празнуваха заедно край селото на така наречения празник „мая“ (махия) и др. подобни.

В селото е родена турската певица, известна в цяла България, Кадрие Латифова. Тя загива млада при трагични обстоятелства, а нейният по-малък син – Вежди Рашидов е известен в България и в чужбина скулптор, депутат и министър на културата в първото правителство на Бойко Борисов.

Население 
 Численост
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Културни забележителности 
В с. Големанци има хамам от древността.

Редовни събития 
В последния ден от последната седмица на септември в с. Големанци се провежда селски събор.

Личности 
 Родени
 Кадрие Латифова (1928 – 1962)
 Вежди Рашидов (1951-)

Галерия

Източници

Външни препратки 
  Уеб сайт направен за с. Големанци от бивши Бейкюйлии.
 

Села в област Хасково
Населени места в община Хасково